สมจิตร บ่อทอง

สมจิตร บ่อทอง (21 มกราคม พ.ศ. 2507 — ) เป็นนักร้องหมอลำชายชาวไทย มีผลงานเป็นที่โด่งดังจากเพลง กุหลาบแดง ซึ่งวางจำหน่ายเมื่อปี พ.ศ. 2533 และยังมีผลงานเพลงดังอื่นๆ อีกมาก อาทิ เกี่ยวข้าวคอยนาง, คอยน้องคืนนา, คิดฮอดตลอดเวลา, มักสาวส่ำน้อย, ของฝากจากคนหลายใจ

**ประวัติ**
สมจิตร บ่อทอง มีชื่อจริงว่า สมจิต ทองบ่อ เกิดเมื่อวันที่ 21 มกราคม พ.ศ. 2507 ที่บ้านคำเตย ตำบลส้มผ่อ อำเภอเลิงนกทา จังหวัดยโสธร เป็นบุตรคนที่ 7 จากพี่น้องทั้งหมด 9 คน ของนายบุญทัน และนางจันทร์ ทองบ่อ สำเร็จการศึกษาชั้นมัธยมศึกษาปีที่ 5 จากโรงเรียนกุดชุมวิทยา อำเภอกุดชุม จังหวัดยโสธร
สมจิตรเริ่มเข้าสู่วงการในปี พ.ศ. 2526 กับหมอลำคณะรุ่งตะวันสีทอง ซึ่งเป็นวงดนตรีของอาจารย์บุญเลิศ พรหมชาติ ต่อมาในปี พ.ศ. 2532 ดาว บ้านดอน ได้ชักชวนสมจิตรให้เข้าเป็นศิลปินสังกัดชัวร์ออดิโอ แต่ยังคงรับงานในคณะหมอลำรุ่งตะวันสีทอง
จนกระทั่งในปี พ.ศ. 2533 ได้มาโด่งดังในเพลง กุหลาบแดง ซึ่งกลายเป็นเพลงประจำตัวของเขาและเป็นที่รู้จักของแฟนเพลงตั้งแต่บัดนั้นเป็นต้นมา กลายเป็นหมอลำมีชื่อเสียงในเวลานั้น รุ่นราวคราวเดียวกับ พรศักดิ์ ส่องแสง สาธิต ทองจันทร์ เฉลิมพล มาลาคำ เดือนเพ็ญ อำนวยพร ศิริพร อำไพพงษ์ จินตหรา พูนลาภ ฮันนี่ ศรีอีสาน รุ่งโรจน์ เพชรธงชัย ไก่ฟ้า ดาดวง สมโภชน์ ดวงสมพงษ์ สมหมายน้อย ดวงเจริญ พิมพา พรศิริ เป็นต้น 
หลังจากที่อยู่ในสังกัดชัวร์ออดิโอมาเป็นเวลา 8 ปี จึงได้ย้ายมาอยู่สังกัดเอ็มดีเทป ในปี พ.ศ. 2541 จนกระทั่งปี พ.ศ. 2553 เขาได้ตั้งคณะดนตรีหมอลำเป็นของตนเอง ปัจจุบันเป็นศิลปินสังกัดท็อปไลน์ ไดมอนด์

**ผลงานเพลงที่สร้างชื่อเสียง**
 กุหลาบแดง- แอบรักน้องนวล- เกี่ยวข้าวคอยนาง- เป่าแคนเกี้ยวสาว- คอยน้องคืนนา- ชีวิตนักร้อง- คิดฮอดตลอดเวลา- บักแหมบโสตาย- มักสาวส่ำน้อย- เมียป๋าเพราะซาอุ- รอรักที่อู่รถ- ขอกอดหยอดเหรียญ- สัญญารักฝั่งโขง- เมียมีแต่พี่ชอบน้อง- รักหม่นเพราะต้นผ้าป่า- ห้องใจใครจอง- ทหารฝากใจ- คอยน้องเป็นสาว- บักสีขี้เมา- คนเมียบ่ย้าน- ชีวิตสมจิตร- เต้ยโศก- ขออยู่คู่เธอ- เทิงเมาเทิงม่วน- ของฝากจากคนหลายใจ

**ผลงานเพลง**
อัลบั้มเดี่ยว
สังกัด ชัวร์ออดิโอ- ชุดที่ 1 เกี่ยวข้าวคอยนาง (พ.ศ. 2533)- ชุดที่ 2 แอบรักน้องนวล (เมษายน พ.ศ. 2534)- ชุดที่ 3 หัวใจแดง (พ.ศ. 2535)- ชุดที่ 4 คอยน้องคืนนา (พ.ศ. 2536)- ชุดที่ 5 ขาดเธอเหมือนขาดใจ (กุมภาพันธ์ พ.ศ. 2537)- ชุดที่ 6 สมจิตรลำเต้ย (กันยายน พ.ศ. 2537)- ชุดที่ 7 อดีตรักกุหลาบแดง (กุมภาพันธ์ พ.ศ. 2538)
สังกัด เอ็มดีเทป- ชุดที่ 1 ของขวัญที่ถูกลืม (พ.ศ. 2541)- ชุดที่ 2 เป่าแคนเกี้ยวสาว (พ.ศ. 2542)- ชุดที่ 3 ขอกอดหยอดเหรียญ (มิถุนายน พ.ศ. 2543)- ชุดที่ 4 บักสีขี้เมา (กุมภาพันธ์ พ.ศ. 2544)- ชุดที่ 5 บักแหมบโสตาย (เมษายน พ.ศ. 2544)- ชุดที่ 6 ฮักสาวส่ำน้อย (พ.ศ. 2546)- ชุดที่ 7 ฮักแท้แพ้มือถือ (ธันวาคม พ.ศ. 2547)- ชุดที่ 8 ถามข่าวสาวจันทร์ (กุมภาพันธ์ พ.ศ. 2548)- ชุดที่ 9 มักคนอ้วน (กรกฎาคม พ.ศ. 2549)- ชุดที่ 10 ลำล่อง เป่าแคนเกี้ยวสาว (กุมภาพันธ์ พ.ศ. 2550)
ซิงเกิ้ล
สังกัด ท็อปไลน์ ไดมอนด์
พ.ศ. 2559- ฝากใจใส่ทานตะวัน (ขาดเธอเหมือนขาดใจ) - ฮักเมียใหม่หลายกว่าเมียเก่า
พ.ศ2566- กุหลาบขาว
ชุดพิเศษ & อัลบั้มพิเศษ- 14 กลอนลำรวมฮิต 1-2 (พ.ศ. 2538) สังกัด ชัวร์ออดิโอ- รวมฮิต 16 กลอนลำ ชุดพิเศษ กุหลาบแดง (กุมภาพันธ์ พ.ศ. 2544) สังกัด เอ็มดีเทป- ชุดพิเศษ เมียป๋าเพราะซาอุ (มีนาคม พ.ศ. 2545) สังกัด เอ็มดีเทป- 16 เพลงฮิต สมจิตร บ่อทอง (กุมภาพันธ์ พ.ศ. 2547) สังกัด เอ็มดีเทป- รวม 14 เพลงฮิต สมจิตร บ่อทอง (กุมภาพันธ์ พ.ศ. 2550) สังกัด เอ็มดีเทป- MDTAPE MP3 สมจิตร บ่อทอง (พ.ศ. 2551) สังกัด เอ็มดีเทป- รวมฮิต สมจิตร บ่อทอง (ธันวาคม พ.ศ. 2554) สังกัด ชัวร์ออดิโอ

**ผลงานร่วมกับศิลปินคนอื่น**
สังกัด เอ็มดีเทป- หมอลำคู่ฮิต ชุด 1 สมจิตร & เฉลิมพล (พ.ศ. 2543)- หมอลำเต็มร้อย 1-3 (พ.ศ. 2543)- หมอลำคู่ฮิต ชุด 2 สมจิตร & ดอกฟ้า (มกราคม พ.ศ. 2544)- เมดเล่ย์ บ่าวหมอลำ ชุด 1 (พ.ศ. 2545)- เมดเล่ย์ หมอลำพันล้าน 1-2 (พ.ศ. 2545)- 14 เพลงเอก มนต์เพลงลูกทุ่ง หมอลำพันล้าน 1-3 (พฤษภาคม พ.ศ. 2545)- F4 อีสาน เพลงเอกเพลงดัง ชุด 2 (ธันวาคม พ.ศ. 2546)- 16 ศิลปิน ย้อนรอยหมอลำดัง 1-3 (พ.ศ. 2546)- บ่ย้านบาป (พ.ศ. 2546)- หมอลำ แม๊กกาแด๊นซ์ 1-2 (พ.ศ. 2547)- 10 อันดับเพลงดัง 1-2 (พ.ศ. 2547)- เซเว่นแดนซ์ ชะชะช่าปาร์ตี้ (พ.ศ. 2547)- หมอลำตู้เพลง (สิงหาคม พ.ศ. 2548)- คู่ขวัญเพลงรัก สมจิตร & ดอกฟ้า (พ.ศ. 2549)- รวม 14 เพลงดัง ชุด รวมฮิต สามหนุ่มเพลงดัง (กุมภาพันธ์ พ.ศ. 2549)- 20 ฮิตคืนกำไร (มกราคม พ.ศ. 2549)- หมอลำเกินร้อย ชุด 1 (พ.ศ. 2550)- รวม 50 เพลงฮิต อมตะเงินล้าน ฮิต 100% Vol.1 (พ.ศ. 2551)- หมอลำท็อปฮิตเกินร้อย (กุมภาพันธ์ พ.ศ. 2558)- หมอลำท็อปฮิตตลอดกาล (พ.ศ. 2558)- รวมฮิตหมอลำ ไทอีสาน 1-2 (กุมภาพันธ์ พ.ศ. 2558)- หมอลำคู่ฮิต ชุด 1 สมจิตร & รุ่งโรจน์ (พ.ศ. 2558)- พิเศษ รวมฮิต Non-Stop เมดเล่ย์ 3 ช่ารำวง (พ.ศ. 2558)- เมดเล่ย์ Non-Stop โจ๊ะ 3 ช่า ม่วน มันส์ งานบุญ (พ.ศ. 2558)
สังกัด ชัวร์ออดิโอ- แซ่บกำลังสอง ดาว & สมจิตร (พ.ศ. 2534)- หนุกหนานชัวร์ (สิงหาคม พ.ศ. 2556)- เพลงไทบ้าน (สิงหาคม พ.ศ. 2557)- มันส์เฟี้ยวฟ้าว (ธันวาคม พ.ศ. 2558)- BIG HIT ลมพัดตึ้ง (ธันวาคม พ.ศ. 2558)- ม่วนคักๆ มักหลายๆ (ธันวาคม พ.ศ. 2558)- ปาร์ตี้ สุดติ่ง (มีนาคม พ.ศ. 2559)
สังกัด ท็อปไลน์มิวสิค- จ่อคิวฮิต จ่อคิวฮ็อต (เมษายน พ.ศ. 2559)- ออนชอนอีสาน (กรกฎาคม พ.ศ. 2559)- หมอลำป้ายแดง (มีนาคม พ.ศ. 2560)- ฮักอีสาน (เมษายน พ.ศ. 2560)- ลูกทุ่งอีสานโดนจังๆ (เมษายน พ.ศ. 2560)- ลูกทุ่งอีสานฮิตจัดเต็ม (พฤษภาคม พ.ศ. 2560)- ลูกทุ่งหมอลำม่วนมันส์เว่อร์ (พฤษภาคม พ.ศ. 2560)- เพลงติด ฮิตไม่เลิก (มิถุนายน พ.ศ. 2560)- ดังที่สุด ฉุดไม่อยู่ (มิถุนายน พ.ศ. 2560)- ลูกทุ่งอีสาน โดนใจ โดนจัง ดังจริง (กันยายน พ.ศ. 2560)- ลูกทุ่งเพลงดังกำลังฮิต (ตุลาคม พ.ศ. 2560)- ชมรมคนรักลูกทุ่งอีสาน (ตุลาคม พ.ศ. 2560)- 50 เพลงเต้ยหน้าฮ้านหมอลำ (กุมภาพันธ์ พ.ศ. 2561)- ท็อปฮิตเพลงดัง (พ.ศ. 2562)

**คอนเสิร์ต**
 คอนเสิร์ต ตลก คณะแก่นนครบันเทิงศิลป์ ปะทะ สมจิตร บ่อทอง ชุด ลูกกบ vs ป้าป่าง (พ.ศ. 2545)- คอนเสิร์ต ตลก คณะแก่นนครบันเทิงศิลป์ ปะทะ สมจิตร บ่อทอง ชุด 2 เฒ่าเฝ้าเฮือน (พ.ศ. 2545)- คอนเสิร์ต ตลก คณะเพชรอีสาน ปะทะ สมจิตร บ่อทอง ชุด ภูมิปัญญามหาสนุก (พ.ศ. 2546)- คอนเสิร์ต ตลก สมจิตร 1 (พ.ศ. 2546)- คอนเสิร์ต สมจิตร อิน คอนเสิร์ต (พ.ศ. 2547)- คอนเสิร์ต ตลก สมจิตร 2 (พ.ศ. 2547)- คอนเสิร์ต ตลก สมจิตร 3 (พ.ศ. 2549)- คอนเสิร์ต ตุ้มโฮม รวมพลศิลปินรากหญ้า (5 กุมภาพันธ์ พ.ศ. 2557)- คอนเสิร์ต ลูกทุ่ง-หมอลำวัฒนธรรมสองฝั่งโขง (24 พฤศจิกายน พ.ศ. 2558)

**ผลงานแสดงภาพยนตร์**

**รางวัล**
 พ.ศ. 2559 - รางวัลพระธาตุนาดูนทองคำ สาขาทำนุบำรุงศิลปวัฒนธรรม

**อ้างอิง**
หมวดหมู่:บุคคลที่เกิดในปี พ.ศ. 2507
หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอเลิงนกทา
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักดนตรีหมอลำ
หมวดหมู่:ศิลปินสังกัดชัวร์ เอนเทอร์เทนเมนท์